《因公檄按游黄山》
宋代·吴黯

倏忽云烟化杳冥，峰峦随水入丹青。
地连药鼎汤泉沸，山带龙须草树腥。
半壁绛霞幽洞邃，一川寒雹古湫灵。
霓旌去后无消息，犹有仙韶动俗听。

作者简介：吴黯，邵武（今属福建）人。英宗治平四年（一○六七）进士（清乾隆《福建通志》卷三三）。哲宗元符二年（一○九九），权提举永兴军等路常平（《续资治通鉴长编》卷五一○）。徽宗崇宁二年（一一○三），为太府少卿。今录诗二首。